alexandrainst/scandi-wiki huggingface dataset:
Christina Obergföll

Christina Obergföll (født 22. august 1981 i Offenburg, Baden-Württemberg) er en tysk friidrettsutøver som konkurrerer i spydkast.

Obergfölls første store mesterskap var OL 2004 i Athen, der hun ikke gikk videre til finalen. Under VM 2005 slo hun til med ny personlig rekord med 70,03. Dette var samtidig ny europarekord, og resultatet holdt til sølvmedalje etter Osleidys Menéndez fra Cuba. 

I VM 2007 i Osaka satte hun igjen ny personlig rekord i spydfinalen. Denne gangen kastet hun 70,20, og dette resulterte i en ny sølvmedalje, denne gangen bak Barbora Špotáková. 

Hun deltok også under OL 2008 i Beijing, der hun tok sølv med et kast på 66,13. Špotáková tok gullmedaljen.

Referanser

Eksterne lenker 
 
 

Personer fra Offenburg
Tyske spydkastere
Verdensmestere i friidrett for Tyskland
Olympiske sølvmedaljevinnere for Tyskland
Diamond League-vinnere
Deltakere for Tyskland under Sommer-OL 2004
Friidrettsutøvere under Sommer-OL 2004
Medaljevinnere under Sommer-OL 2008
Deltakere for Tyskland under Sommer-OL 2008
Friidrettsutøvere under Sommer-OL 2008
Medaljevinnere under Sommer-OL 2012
Deltakere for Tyskland under Sommer-OL 2012
Friidrettsutøvere under Sommer-OL 2012
Deltakere for Tyskland under Sommer-OL 2016
Friidrettsutøvere under Sommer-OL 2016
Deltakere for Tyskland under VM i friidrett 2007
Deltakere for Tyskland under VM i friidrett 2009
Deltakere for Tyskland under VM i friidrett 2011
Deltakere for Tyskland under VM i friidrett 2015
David Payne

David Payne (født 27. juli 1982, Cincinnati, Ohio) er en amerikansk friidrettsutøver som konkurrerer i hekkeløp.

Payne konkurrerer hovedsakelig på 110 meter hekk, og han fikk sitt internasjonale gjennombrudd i 2007 da han under VM i Osaka satte ny personlig rekord med 13,02 og ble nummer tre i finalen. Tidligere samme år hadde han blitt nummer to i de panamerikanske lekene. Han deltok under Sommer-OL 2008 der han tok sølv etter et løp på 13,17. Under VM 2009 ble det bronse på tiden 13,24.

Personlige rekorder 
 110 meter hekk – 13,02

Referanser

Eksterne lenker 
 

Hekkeløpere fra USA
Medaljevinnere under Sommer-OL 2008
Fødsler i 1982
Knut Formos siste jakt

Knut Formos siste jakt var en film fra 1973 med Erik Løchen som regissør, grunnet sykdom ble regien fullført av Jan Erik Düring. Filmen handler om den sagnomsuste jegeren Knut Formo på hans deliriske femdagers fjelltur på 1820-tallet for å felle en hvit rein i Jotunheimen. Filmen ble vist ved den første Drøbak Filmfestival i 1973.

Medvirkende 
 Knut Husebø som Knut Formo
 Anne Marie Ottersen som Huldra
 Katja Medbøe som Knuts kjæreste
 Espen Skjønberg som Presten
 Ola Isene som Klokkeren

Referanser

Eksterne lenker 
 

Norske filmer fra 1970-årene
Filmer fra 1973
Norske dramafilmer
Gudbrandsdalen
Norskspråklige filmer
Filmer lagt til Østlandet
Filmer satt til 1800-tallet
Derrick Brew

Derrick Brew (født 28. desember 1977) er en amerikansk friidrettsutøver (sprinter).

Brews har opplevd sine største suksesser som del av det amerikanske stafettlaget på 4 x 400 meter. Brew var med på å vinne VM-gull både i 2001 og 2005. USA løp også først over mål i VM 2003, men da det senere fremkom at Calvin Harrison hadde vært dopet, ble USA fratatt seieren, og Frankrike overtok gullmedaljene. Brew deltok også i OL 2004, der USA også vant gull på 4 × 400 meter. Han tok også bronsemedaljen individuelt på 400 meter etter landsmennene Jeremy Wariner og Otis Harris.

Personlige rekorder 
 200 meter – 20,42
 400 meter – 44,29

Referanser

Eksterne lenker 
 

Personer fra Houston
Sprintere fra USA
Olympiske mestere for USA
Olympiske bronsemedaljevinnere for USA
Medaljevinnere under Sommer-OL 2004
Deltakere for USA under Sommer-OL 2004
Friidrettsutøvere under Sommer-OL 2004
Tatjana Kotova

Tatjana Vladimirovna Kotova (russisk: Татьяна Владимировна Котова, født 11. desember 1976 i Usbekistan) er en russisk friidrettsutøver som konkurrerer i lengdehopp.

Kotova har tilhørt verdenseliten i lengdehopp på hele 2000-tallet. Gjennombruddet kom da hun ble verdensmester innendørs 1999 etter å ha hoppet 6,86. Samme år deltok hun i utendørs-VM, men greide ikke å kvalifisere seg til finalen. Under OL 2000 hoppet hun 6,83, et resultat som holdt til en fjerdeplass. I 2000 lyktes hun imidlertid, som den første lengdehopperen, å vinne jackpotten i IAAF Golden League.

I innendørs-VM 2001 tok hun sølv etter å ha hoppet 6,98. Samme valør ble det utendørs i VM i Edmonton, der hun hoppet 7,01 m i medvind. Hun var bare én centimeter bak gullvinneren Fiona May. Gull ble det i EM 2002 i München. Senere samme år satte hun personlig rekord med 7,42.

I 2003 ble hun igjen verdensmester innendørs, og i utendørs-VM i Paris tok hun en ny sølvmedalje, denne gang bak Eunice Barber. Enda en sølvmedalje ble det i innendørs-VM 2004 i Budapest, og senere samme år tok hun bronse i OL i Athen.

Nok en sølvmedalje sikret hun seg i VM 2005, men innledet 2006 med å sikre seg sin tredje gullmedalje i innendørs-VM etter seieren i Moskva.

Kotova deltok også i VM i Osaka 2007, der 6,90 holdt til bronse etter lagvenninnene Lebedeva og Ljudmila Koltjanova. Hun deltok også i OL 2008, men ble overraskende utslått i kvalifiseringen.

Referanser

Eksterne lenker 
 
 Friidrettsstatistik

Russiske lengdehoppere
Europamestere i friidrett
Medaljevinnere under Sommer-OL 2004
Deltakere for Russland under Sommer-OL 2000
Deltakere for Russland under Sommer-OL 2004
Deltakere for Russland under Sommer-OL 2008
Friidrettsutøvere under Sommer-OL 2000
Friidrettsutøvere under Sommer-OL 2004
Friidrettsutøvere under Sommer-OL 2008
Deltakere for Russland under VM i friidrett 2007
Verdensmestere i friidrett innendørs for Russland
Deltakere for Russland under EM i friidrett 2002
Miłoszów

Miłoszów (mi'łoszuf, tysk: Hartmannsdorf) er en landsby i det administrative distriktet i Gmina Leśna, i Lubań fylke i det Nederschlesiske voivodskap i det sørvestlige Polen, i nærheten av grensen til Tsjekkia. Før 1945 var byen en del av Tyskland.

Landsbyen befinner seg omtrent 3 km sørvest for Leśna, 13 km sør for Lubań og 126 km vest for den regionale hovedstaden Wrocław.

Landsbyen har en befolkning på 780 innbyggere.

Eksterne lenker 
 

Byer i det nederschlesiske voivodskap
SpareBank 1 Hallingdal Valdres

SpareBank 1 Hallingdal Valdres er resultat av en fusjon mellom Aal Sparebank (Hallingbanken) og Hemsedal Sparebank i 1999. Banken er en del av SpareBank 1 Alliansen og har filialer på Ål, Gol, Geilo og Hemsedal i Hallingdal samt på Fagernes i Valdres. I 2012 fusjonerte SpareBank 1 Hallingdal Valdres med Øystre Slidre Sparebank og fikk dermed utvidet kontornettet med ytterligere to avdelinger, Heggenes og Beitostølen. 
Banken har ca 100 ansatte og administrerende banksjef er Knut Oscar Fleten. Fleten har jobbet i banken siden 1998. 
Historien strekker seg tilbake til 1870 da banken på Ål åpnet. I 1907 ble Hemsedal Sparebank opprettet etter at hemsedølene skilte ut sin andel av banken de hadde sammen med Gol. 

I forbindelse med fusjonen i 2012 ble det opprettet to sparebankstiftelser, Sparebankstiftelsen Hallingdal og Sparebankstiftelsen Øystre Slidre. Bankenes opparbeidede egenkapital ble overført til stiftelsene, som skal sørge for at kapitalen kommer lokalsamfunnene tilgode i «all fremtid».

Banker i SpareBank 1-alliansen
Næringsliv i Ål
Gol
Næringsliv i Hol
Næringsliv i Hemsedal
Valdres
Selskaper etablert i 1870
Selskaper etablert i 1999
1870 i Norge
1999 i Norge
Rødskrubb

Rødskrubb (Leccinum versipelle) er en rørsopp i slekten Leccinum. Rødskrubb vokser alltid sammen med bjørk, og er spesielt utbredt i fjellbjørkeskog. Den vokser over hele Norge.

Kjennetegn
Rødskrubb er en rørsopp, og har dermed et tykt svampaktig rørlag på undersiden av hatten. Selve hatten er gjerne 5-20 cm bred og konveks. Hatthuden henger noe utover hattkanten. Rørlaget er hvitt, også under trykk. 

Stilken er 8-20 centimeter høy og 1,5-5 cm tykk. Den er som oftest tynn og svakt konisk slik at den er tykkere i bunn. Stilken har ingen krager eller slirer, men er skjellet med svarte skjell. Kjøttet til fruktlegemet er hvitt, men skifter farge til grålilla, så gråblå og så svartlig. Ved steking eller koking blir kjøttet helt svart. Rødskrubben har ingen markant lukt.

Rødskrubben kan forveksles med ospeskrubben, men det mørke skjellet til rødskrubben skiller den fra ospeskrubbens rødlige skjeller. I tillegg vil ospeskrubben skifte farge på rørlaget ved trykk, mens rødskrubben ikke gjør det. Begge krever uansett sterkt varmebehandling før de kan spises.

Utbredelse
Rødskrubb finnes særlig i Norge, Sverige, Danmark og Storbritannia, både i lavlandet og i fjellet. I Norge er rødskrubben jevnt fordelt over hele landet, med bare enkelte områder nord i Hedmark og sør i Nordland og Finnmark som tynt representerte. Sesongen varer normalt fra august til oktober.

Voksemåte
Danner sopprot, Mykorrhiza med vanlig bjørk og fjellbjørk. Vokser både enkeltvis og i klynger.

Anvendelse
Rødskrubb er mildt giftig i rå form. Den inneholder et stoff som i større kvanta vil gi kvalme og oppkast dersom soppen ikke varmebehandles skikkelig. Steking eller koking i 15–20 minutter er nødvendig. Soppbitene blir svarte ved oppvarming. Rødskrubb er god på smak og har tradisjonelt vært en vanlig matsopp, men noen mennesker reagerer også på varmebehandlet rødskrubb, og i enkelte nyere soppbøker er den derfor oppført som giftig.

Måling av radioaktivitet
Rødskrubb står på listen over de artene som undersøkes to ganger per sesong, i prosjektet «Overvåking av radiocesium i sopp». Prosjektet er et samarbeid mellom Statens strålevern og Norges sopp- og nyttevekstforbund (tidligere Nyttevekstforeningen). Prosjektet ble igangsatt i 1988, to år etter Tsjernobyl-ulykken. Listen over arter som undersøkes, inneholder både gode matsopper og giftsopper.

Referanser

Litteratur
Egeland, Inger Lagset og Myhr, Steinar: Sikre sopper, femte reviderte utgave, Gyldendals forlag 2009, ISBN 978-82-05-38793-5
Lohmayer, Till R og Künkele, Ute: Sopp, oversatt av Høydalnes, Ann, norsk fagkonsulent Egeland, Inger Lagset,Spektrum forlag 2007 ISBN 978-82-7822-382-6

Eksterne lenker 
 

Giftige sopper
Matsopp
Skrubber
La meg være ung – Komplett 1960–1965

La meg være ung – Komplett 1960–1965 er det 2. samlealbumet til Wenche Myhre og ble gitt ut i 1993.

Sporliste

 «Åh, det er søndag» – 2.35
 «Si meg hvorfor» – 2.03
 «Alltid bare vente» – 2.40
 «Kom hjem, kjære far» – 2.49
 «Du forstår ingenting» – 1.57
 «Nei, Tony» – 2.19
 «Det du ikke får» – 2.38
 «Normann» – 2.06
 «Tenk så deilig det skal bli» – 2.25
 «Da blir postadressa mi Hollywood» – 2.08
 «Katta vår» – 2.24
 «Når du er 18 år» – 2.26
 «Ei snerten snelle» – 2.24
 «Bli med ut og fisk» – 2.15
 «Gi meg en cowboy til mann» – 2.29
 «Mitsou» – 2.46
 «Kom ned på jorden igjen» – 1.50
 «Det kan dom inte fôrklara» – 2.49
 «Om, om, om!» – 2.28
 «Jåmpa joik» – 3.04
 «Jeg går på skole» – 2.02
 «En god gammel firkant vals» – 2.55
 «La meg være ung» – 2.14
 «Kan jeg tro ditt løfte» – 1.48
 «Alle Mädchen träumen» – 2.13
 «Wenn du geh'n willst» – 2.22
 «Jeg vet hva jeg vil» – 2.17
 «Kanskje det er deg» – 2.20
 «Hey, kennt ihr schon meinen Peter» – 2.11
 «Jeg marsjerer ved din side» – 2.11
 «The Crazy Boys» – 2.01
 «Jeg kan klare meg selv uten deg» – 2.12

Referanser 

Wenche Myhre-album
Samlealbum fra 1993
Piratenpartei Deutschland

Piratenpartei Deutschland (forkortet som PIRATEN) er et tysk politisk parti grunnlagt etter modell av Piratpartiet i Sverige, med fokus på informasjonssamfunnet. Det er medlem av Pirate Parties International. Ved delstatsvalget i Berlin 2011 klarte partiet (Piratenpartei Berlin) for første gang å få mandater i et delstatsparlament.

Partiets ledere 
 September 2006 – mai 2007: Christof Leng
 Mai 2007 – mai 2008: Jens Seipenbusch
 Mai 2008 – juli 2009: Dirk Hillbrecht
 Juli 2009 – mai 2011: Jens Seipenbusch
 Mai 2011 – april 2012: Sebastian Nerz
 April 2012 – 2013: Bernd Schlömer
 2013 – 2014: Thorsten Wirth
 2014 – 2016: Stefan Körner
 2016 – : Patrick Schiffer

Valgresultater 
 Regionale valg 2008
 Hessen: 0,3 %
 Hamburg: 0,2 %
 Regionale valg 2009
 Hessen: 0,5 %
 Sachsen: 1,9 %
 Schleswig-Holstein: 1,8 %
 Europaparlamentvalget 2009
 0,9 % i Tyskland
 Kommunale valg 2009
 Münster: 1,55 % (1 sete)
 Aachen: 1,75 % (1 sete)
 Forbundsdagsvalget i Tyskland 2009: 2,0 %
 Regionale valg 2011
 Baden-Württemberg 2,1 %
 Bremen 1,9 %
 Hamburg 1,9 %
 Mecklenburg-Vorpommern 1,9 %
 Rheinland-Pfalz 1,6 %
 Sachsen-Anhalt 1,4 %
 Berlin 8,9 % (15 seter)
 Regionale valg 2012
 Saarland 7,4 % (4 seter)
 Schleswig-Holstein 8,2 % (6 seter)
 Nordrhein-Westfalen 7,8 % (20 seter)

Se også 
 Tysklands politiske system

Referanser

Eksterne lenker 
 

Piratpartier
Politiske partier etablert i 2006
Politiske partier i Tyskland
2006 i Tyskland
Haugtun skole

Haugtun skole er en tidligere barneskole i Lillestrøm kommune i Viken. Skolen lå i nærheten av tettstedet Blaker.

Barneskoler i Viken
Skoler i Lillestrøm
Vesterskaun skole

Vesterskaun skole er en barneskole i Lillestrøm kommune i Viken. Skolen ligger i tettstedet Lundermoen. Den ble nesten lagt ned i 2006, men med initiativ fra elever og foreldre ble dette forhindret.

Barneskoler i Viken
Skoler i Lillestrøm
Melvold ungdomsskole

Melvold ungdomsskole var en ungdomsskole i Sørum kommune i Akershus. Skolen lå i tettstedet Frogner like ved der nye Frogner skole nå ligger. Ungdomskolen ble lagt ned til skoleåret 2016/2017, og elevene ble flyttet over til den nye Frogner skole, som er bygd rett ved og ble åpnet i 2016.

Referanser 

Ungdomsskoler i Viken
Skoler i Lillestrøm
João Carlos de Oliveira

João Carlos de Oliveira (født 28. mai 1954, død 17. mai 1999) var en brasiliansk friidrettsutøver som konkurrerte i tresteg og lengdehopp.

Oliveira tilhørte verdenseliten i tresteg på 1970-tallet. 15. oktober 1975 hoppet han 17,89 i et stevne, hele 45 centimeter lengre enn den gjeldende verdensrekorden til Viktor Sanejev. Verdensrekorden stod i 10 år, til den ble slått av Willie Banks. Det var også brasiliansk rekord inntil Jadel Gregório hoppet 17,90 i 2007. I lengde var Oliveiras personlige rekord 8,36.

Oliveira deltok to ganger i OL. Under OL 1976 i Montréal kom han på tredjeplass i tresteg etter et hopp på 16,90. Sanejev tok gullet foran James Butts. I lengde kom Oliveira på femteplass. Han deltok også i OL 1980 i Moskva, der han fikk en ny bronsemedalje etter et hopp på 17,22. Denne gangen ble han slått av Jaak Uudmäe og Sanejev. Oliveira deltok også denne gangen i lengde, men gikk ikke videre fra kvalifiseringen.

I 1981 mistet Oliveira det ene benet etter en bilulykke. Deretter var han talsmann for funksjonshemmede.

Referanser

Eksterne lenker 
 

Personer fra regionen Vale do Paraíba Paulista
Brasilianske tresteghoppere
Olympiske bronsemedaljevinnere for Brasil
Medaljevinnere under Sommer-OL 1976
Deltakere for Brasil under Sommer-OL 1976
Friidrettsutøvere under Sommer-OL 1976
Medaljevinnere under Sommer-OL 1980
Deltakere for Brasil under Sommer-OL 1980
Friidrettsutøvere under Sommer-OL 1980
Personer fra regionen Vale do Paraíba Paulista
Verdensrekordsettere i friidrett
Friidrettsutøvere under Panamerikanske leker 1975
Deltakere for Brasil under Panamerikanske leker 1975
Friidrettsutøvere under Panamerikanske leker 1979
Deltakere for Brasil under Panamerikanske leker 1979
Sande kirke

Sande kirke kan være:

Sande kirke (Vestfold) i Vestfold
Sande kirke (Sunnfjord) i Sogn og Fjordane
Sande kirke (Møre og Romsdal) i Møre og Romsdal
Jim Anderson

Jim Aleksander Anderson, tidligere Jim Alexander Wolden (født 14. april 1973) er en norsk tidligere forretningsmann.

Anderson er mest kjent for å ha startet nettverksselskapet T5PC i 2003. I årene før dette etablert en lang rekke selskaper med pyramidelignende omsetningsmodell. Blant disse var Club Coyote, Business Club, Nettreiser og Network Holiday, i stor grad hjulpet av advokaten Dennis Ekpete. I tillegg ble han involvert i pyramideselskapene Business Club, LifeWealth8 og Alpha Club. Sistnevnte selskap ble etterforsket av Økokrim, men senere frikjent av Lotteritilsynet etter at gjeldende lotterilov ikke hadde hjemmel for å felle selskapet for brudd på forbudet mot pyramidespill.

I løpet av få år gikk 73 millioner kroner inn og ut på Andersons private konto. Han skal ha tjent rundt 50 millioner på virksomheten i T5PC. To år etter konkursen ble Wolden slått personlig konkurs av kemneren i Sørum, da han skulle være skyldig 20 millioner i skatt. Han har skiftet senere etternavn til Anderson. Han ble dømt til åtte måneders fengsel for regnskapsrot og momsunderslag, og påbegynte soning i 2010.

I 2010  lanserte Anderson også nettverksselskapet Fortunelines. Selskapet lovet en daglig avkastning på 3 %, men konseptet raknet før det var gått ett år.

I 2016 var Anderson arkitekten bak nettverkselskapet Ultimate Business World (UBW) på oppdrag fra den norske forretningsmannen Paal Aschjem, som har drevet virksomhet i Estland siden 1992. Konseptet var å etablere en virtuell valuta. Da forretningsmodellen ble lagt frem for et estisk advokatfirma ble det påpekt at konseptet var svært lik en Ponzi-svindel og ville være forbudt. Som konsulent for UBW mottok Anderson  euro. Selskapet som stod bak UBW het Manhattan Securities ÖU, og ble drevet av Aschjem sammen med vossingen Johannes Solstad. Sistnevnte drev noen år tidligere det britiske selskapet Manhattan Securities sammen med Anderson, og kom i medienes fokus i forbindelse med salget av Asger Jensbys luksusvilla på Kongsvinger i 2010. Sekretær i selskapet den gang var Frank Scholten som noen måneder tidligere ble presentert som talsperson for Fortunelines.

Referanser 

Norske forretningsfolk
Nordmenn dømt for økonomisk kriminalitet
Pyramidespill
Personer innen multi-level marketing
Charlo Halvorsen

Charlo Jørgen Halvorsen (født 8. august 1959) er fra 2011 underholdningsredaktør i NRK.

Han begynte som programleder i NRK i 1985. I perioden 1988–1992 lagde han radioprogrammet Revolvermagasinet sammen med Otto Jespersen og Stig Holmer. Han jobbet lenge som prosjektleder i NRKs underholdningsavdeling, hvor han hadde lederansvar i forbindelse med utviklingen av programmer som Lille lørdag, Borettslaget og Skavlan. 

Ifølge Dagbladet har Halvorsen «underholdnings-Norges mektigste jobb».

Halvorsen er gift med Kristin Halvorsen, og oppkalt etter sin grandonkel Charlo Halvorsen.

Referanser

Eksterne lenker 
 

Programledere for NRK
Kelly Sotherton

Kelly Jade Sotherton (født 13. november 1976 i Newport på Isle of Wight, er en britisk friidrettsutøver som konkurrerer i mangekamp og lengdehopp.

Sothertons gjennombrudd kom da hun tok bronse i sjukamp under OL 2004. I 2005 ble det sølvmedalje i innendørs-EM i femkamp etter Carolina Klüft, og samme år ble hun nummer fem i sjukamp i VM i Helsingfors. I samme mesterskap kom hun også til finalen i lengde, der hun ble nummer åtte.

I 2006 vant hun gull i sjukamp i Samveldelekene. Hun deltok også i EM i Göteborg der hun ble nummer sju i sjukampen. I 2007 tok hun sølv i innendørs-EM i femkamp etter Klüft. I tillegg ble det bronse ved utendørs-VM i Osaka.

I 2008 deltok hun først i innendørs-VM der hun ble nummer to i femkamp etter Tia Hellebaut. Utendørs deltok hun i OL i Beijing der hun endte på fjerdeplass.

Personlige rekorder 
 Lengdehopp – 6,79 meter
 Femkamp – 4 927 poeng
 Sjukamp – 6 547 poeng

Referanser

Eksterne lenker 
 

Britiske mangekjempere
Britiske lengdehoppere
Olympiske bronsemedaljevinnere for Storbritannia
Deltakere for Storbritannia under Sommer-OL 2004
Friidrettsutøvere under Sommer-OL 2004
Medaljevinnere under Sommer-OL 2004
Deltakere for Storbritannia under Sommer-OL 2008
Friidrettsutøvere under Sommer-OL 2008
Deltakere for Storbritannia under VM i friidrett 2005
Bullion

Bullion er en mynt som har verdi tilsvarende metallverdien. Eksempler på bullioner er sørafrikanske krugerrand, kanadiske maple leaf og kookaburra (australsk mynt oppkalt etter fuglen av samme navn). Myntene er vanligvis i edle metaller som gull, sølv eller platina.

Myntene selges vanligvis til metallverdien + 2 til 5%. Mange investerer i bullioner som en investering i metallene de er laget av, verdien av dem svinger med metallprisene. Som mynter er de fritatt for MVA i de fleste land. Noe barrer ikke alltid er. Det finnes også eksempler på at bullioner er samlerobjekter. Enkelte mynthandlere selger bullioner til samlere for opptil 3 ganger metallverdien, mens det er mulig å kjøpe dem for nær metallverdien hos metallhandlere.

Se også 
 Billon, en blanding av edelmetaller, vanligvis sølv, mer sjelden gull, og et grunnmetall, som koppar. Blandingen ble benyttet fra antikken og fram til middelalderen for mynter, medaljonger og lignende.

Mynter
MF «Tingvoll»

MF «Tingvoll» er en bilferge som eies av rederiet Fjord1 (tidligere Fjord1 MRF). Den ble bygget i 1972, og har en kapasitet på 50 personbiler/ 195 passasjerer. I 2012 gikk fergen på strekningen Sølsnes-Åfarnes sammen med MF «Julsund». Per 2019 er ferga reserveferge på Nordmøre. MF «Tingvoll» ble bygget ved Haugesund Slip A/S som ble lagt ned etter en konkurs i 1983.

Eksterne lenker 
 
 
  Fjord1 Fartøyoversikt MF «Tingvoll» (tekniske data og bilde)

Norske ferger
MRF-skip
Skip fra 1973
Haugesund Slip
Artikler i sjøfart-prosjektet
Robert Ekpete

Robert Ekpete (født 5. januar 1963 i London) er en norsk friidrettsutøver, og tidligere norsk rekordholder på 110 m hekk (første nordmann under 14.00 med elektronisk tidtagning). Han representerte Frol IL og Strindheim IL i sin aktive karriere.

Personlige rekorder

Resultater
Robert Ekpete deltok i Junior-EM i 1980 og 1986. Videre vant han det amerikanske studentmesterskapet divisjon 2 NCAA på 110 m hekk i 1985 og i Tikamp i 1986.

Internasjonale mesterskap 
Junior-EM 1980, Utrecht, NED 110 m hekk: Semifinale
VM innendørs 1985, Paris, FRA 60 m hekk: Forsøk
EM 1986, Stuttgart, GER 110 m hekk: Nr. 5 i forsøket, tid 14:34

Medaljer i norske mesterskap

Andre internasjonale stevner
Seoul Olympic Stadium Opening meet, Seoul, KOR, 1984 110 m hekk: 14:19 (5)
Seoul Olympic Stadium Athletics meet, Seoul, KOR, 1985 110 m hekk: 
Bislett Games, Oslo, NOR, 1984 110 m hekk:
London Games, Crystal Palace, London, GB 110 m hekk:

Andre resultater
1974: To (2) norske aldersrekorder for 11-åringer på 600m
1974: 2.-plass Donald Duck-lekene, 600m: 1.43.2 (11år)
1979: 1.-plass Coca-Cola-lekene, 100m hekk (91.4cm): 14.20 (16år)
1979: Norsk aldersrekord på 110 m hekk (106.7cm): 15.0 (17år)
1981: Norsk juniorrekord på 110 m hekk (106.7cm): 14.2 (18år)
1981-83: Gull junior-NM på 110 m hekk
1984: Norsk seniorrekord på 110 m hekk: 13.99 (21år)

Referanser

Norske mangekjempere
Norske hekkeløpere
Personer fra Levanger kommune
Friidrettsutøvere for Strindheim IL
Nor-Fishing

Nor-Fishing er en internasjonal fiskerimesse som avholdes annethvert år i Trondheim Spektrum i Trondheim. Messen ble første gang arrangert i 1960. Stiftelsen Nor-Fishing arrangerer både Nor-Fishing og oppdrettsmessen Aqua Nor. Disse avholdes vekselvis annethvert år. Mellom 15 000 og 18 000 fra over 50 land besøker Nor-Fishing hvert år. I 2022 arrangeres Nor-Fishing fra 23. til 26. august.

Referanser

Eksterne lenker 
 Nor-Fishing

Utstillinger
Næringsliv i Trondheim
Repeterende arrangementer etablert i 1960
Varemesser
Øya (Trondheim)